Riomė
55°08′ š. pl. 8°31′ r. ilg.﻿ / ﻿55.133°š. pl. 8.517°r. ilg.﻿ / 55.133; 8.517 Riomė (dan. Rømø, fryz. Romeach) – Danijai priklausanti sala, esanti Vatų jūroje, Fryzų salyne, šalia vakarinių Jutlandijos krantų. Plotas – 129 km². Riomė yra 3 km į šiaurę nuo Vokietijai priklausančios Ziulto salos. Paviršius lygus, iškyla iki 19 m. Vyrauja viržynai, krūmynai. Su Jutlandija salą jungia pylimas kuriuo eina automobilių kelias, o su Ziultu jungia kelto linija. 2011 m. Riomėje gyveno 650 žmonių. Pagrindinė gyvenvietė – Hafnbiu (Havneby; 302 gyv.). Verčiamasi daugiausia turizmu. Išlikusi būdinga fryziška architektūra.